Emilia Sisco

Emilia Sisco (s. 20. tammikuuta 1991 Helsinki, oik. Emilia Sisko Heinonen) on suomalainen laulaja-lauluntekijä, joka esittää soul-musiikkia. Timmion Records julkaisi hänen debyyttisooloalbuminsa "Introducing Emilia Sisco" vuonna 2024. Albumi oli "Helsingin Sanomien" mukaan yksi vuoden parhaista esikoislevyistä, Albumi on kerännyt kiitettäviä arvioita ympäri Eurooppaa ja maailmaakin.
Tausta ja vaikutteet.
Emilia Sisco syntyi Helsingissä perheeseen, jossa isä on kolmannen polven helsinkiläinen ja äiti on kotoisin Sambiasta. Äidin kotikylä Chitokoloki sijaitsee Sambian Luoteisessa maakunnassa Sambesi-joen varrella. Äidin heimo on lunda, ja Emilia osaa heidän kieltään jonkin verran. Kotikieli suomessa oli kuitenkin englanti, ja Emilia kävi myös englanninkielisessä päiväkodissa ja esikoulussa. Äitinsä kotiseudulla Emilia on käynyt useasti. Hän kuitenkin tuntee jonkinlaista ulkopuolisuutta sekä Suomessa että Sambiassa.
Emilia tuntee paljon afrikkalaista populaarimusiikkia; sambialaista musiikkia hän tuntee perinteisestä kalindulasta aina 1960- ja 1970-lukujen psykedeeliseen zamrockiin, mutta hänen oma tyylilajinsa on retrosoul moderneilla vivahteilla. Emilia sanoo pystyvänsä “samaistumaana soulin esittäjiin, kieleen, sanoitusten sisältöön ja musiikin vibaan”. Isänsä levyhyllyn avulla hän tutustui Stevie Wonderiin ja Marvin Gayehin. Hän pitää myös jazzista ja bluesista. Vaikutteita ja inspiraatiota ovat antaneet myös Howlin’ Wolf, Muddy Waters ja Screamin’ Jay Hawkins, Billie Holiday, Aretha Franklin ja Chaka Khan, Fela Kuti, Toots &amp; the Maytals, Erykah Badu, Amy Winehouse ja Tom Waits.
Ura.
Emilia on ollut aktiivinen suomalaisella soul-blues-skenessä 2000-luvun ensimmäiselta vuosikymmeneltä lähtien. Hän perusti sitten oman bändinsä Emilia &amp; The Soulmatesin ja alkoi kirjoittaa omia soul-jazz -tyylisiä kappaleitaan noin 16-vuotiaana. Hän on julkaissut EP:n (2015) ja albumin (2018) huuliharpisti Helge Tallqvistin ja tämän yhtyeen kanssa. Levy edustaa klassista mutta korkealaatuista soul-blues-tyyliä.
Nyttemmin hän esiintyy oman The Northern Lights -yhtyeensä kanssa. Kotoisimmaksi olonsa hän on kokenut muutamilla Yhdysvaltain-matkoillaan ollessaan muiden retrosoul-esiintyjien parissa. Kaliforniassa hän on päässyt esiintymään Penrose-levymerkin kaupassa. Penrose on -yhtiön länsirannikon haara. Daptone puolestaan on retrosoulin keskeisin levy-yhtiö.
"Introducing" on hänen ensimmäinen albuminsa omalla nimellään, vaikka sitä ei voi oikeastaan kutsua sooloalbumiksi, koska häntä säestää suomalainen Timmion-levymerkin house-bändi Cold Diamond &amp; Mink -yhtye, jonka kanssa hän kirjoitti kappaleet. Kokoonpanoon kuuluvat: Jukka Sarapää (basso), Sami Kantelinen (rummut), Seppo Salmi (kitara), Jukka Eskola (trumpetti, vaskipuhaltimien sovitukset) ja Pope Puolitaival (saksofoni, huilu).
Ulkomaisia arvioita.
Kuten edellä on jo todettu, Emilia on noteerattu myös ulkomailla. soulandjazzandfunk.com kirjoittaa hänestä seuraavasti:
Ranskankielisellä alueella Emiliasta kirjoitetaan seuraavasti:
Italiasta Emiliasta kirjoitetaan seuraavasti:
Muuta.
Oman laulajanuransa ohella Emilia tekee äänitöitä Helsingin kaupunginteatterissa sekä myös freelancerinä.